
শান্তিনিকেতন প্রেস। শান্তিনিকেতন ( বীরভূম ) 
প্রভাতকুমার মুখোপাধ্যায় কর্তৃক মুদ্রিত। 


দৃশ্য 


মণিপুর অরণ্য 


মণিপুর প্রাসাদ 


পাত্র 


অঞ্ঞুন-_-( ব্রহ্গচর্য্য-ব্রতধারী ) 
চিত্রাঙ্গদা-_মণিপুর-রাঁজকন্তা পুরুষবেশী 
সখীগণ 

মদন 

অর্জনের বন্যপরিচর 

গ্রামবাসীগণ 


বিজ্ঞপ্তি 


এই গ্রন্থের অধিকাংশই গানে রচিত এবং সে গান নাচের 
উপযোগী । এ কথা মনে রাখা কর্তব্য যে, এই জাতীয় রচনায় 
স্বভাবতই নুর ভাষাকে বহুদূর অতিক্রম ক'রে থাকে, এই কারণে 
স্থরের সঙ্গ না পেলে এর বাক্য এবং ছন্দ পঙ্গু হয়ে থাকে । কাব্য- 
আধুত্তির আদর্শে এই শ্রেণীর রচনা বিচাধ্য নয়। যেপাখীর 
প্রধান বাহন পাখা, মাটির উপরে চলাব সময় তার অপটুতা 
অনেক সময় হাস্যকর বোধ হয়। 


চিত্রাঙ্গদা 


৯ 


মণিপুররযাজেব শক্তিতে তুষ্ট হয়ে শিব বর দিয়েছিলেন যে, ার বংশে 
কেবল পুত্রই জন্মাবে। ততসন্বেও যখন রাঁজকুলে চিজ্রাঙ্গনাপ জন্ম হোলো 
তখন রাজ! তাঁকে পুত্রব্ূপেই পালন করলেন। রাজকন্তা অভ্যাস করলেন 
ধন্্বরিষ্ঠা, শিক্ষা করলেন যুদ্ধবিষ্ঠা, রাঁজদণ্ডনীতি | 

অর্জুন দ্বাদশবর্ষব্যাপী ব্র্গচর্যাব্রত গ্রহণ করে ভ্রমণ করতে করতে এসেছেন 
মণিপুরে! তখন এই নাটকের আখ্যান আরম্ত 

প্রথম গানে আছে নাটকের মর্মকথ]। 


মোহিনী মায়া এল, 
এল যৌবন-কুঞ্জবনে ॥ 
এল হৃদয়-শিকারে, 
এল গোপন পদ-সঞ্চারে, 
এল স্বর্ণকিরণ-বিজড়িত অন্ধকারে ॥ 
পাতিল ইন্দ্রজালের ফাসি, 
হাওয়ায় হাওয়ায় ছায়ায় ছায়ায় 
বাজায় বাশি। 
করে বীরের বীর্য পরীক্ষা, 
হানে সাধুর সাধন দীক্ষা, 
সঞ্ধনাশের বেড়াজাল বেষ্টিল চারিধারে ॥ 


২ চিত্রাঙগদ] 


এসো সুন্দর নিরলঙ্কার, 
এসো সত্য নিরহঙ্কার, 
স্বপ্নেব তুর্গ হানো, 
আনে মুক্তি আনো, 
ছলনার বন্ধন ছেদি? 
এসো পৌরুষ-উদ্ধারে ॥ 


( প্রথম দৃশ্যে চিত্রাঙ্গদা শিকাণ আযোজন ) 


গুরু গুরু গুরু গুরু ঘন মেঘ গরজে পর্বত শিখরে, 
অরাণা তমশ্ছায়। । 
মুখর নির্বর-কলকল্লোলে 
ব্যাধেব চরণধ্বনি শুনিতে না পায় ভীক 
হরিণ-দম্পতি | 
চিত্রব্য।ভ্্র পদনখ-চিহুবেখা শ্রেণী 
রেখে গেছে এ পথপঙ্ক 'পরে, 
দিয়ে গেছে পদে পদে গুহাব সন্ধান। 


(বনপথে অজ্ঞুন নিদ্রিত। শিকাবেব বাধা মনে কবে চিত্রাঙ্গদার সখা 
তাকে তাড়না কবলে ।) 


অর্জুন 


অহো, কী ছুঃসহ স্পদ্ধা, 
অজ্ঞুনে যে করে অশ্রন্ধ! 
কোথা তার আশ্রয়! 
চিত্রাঙ্গদ। 
অঞ্জুন | তুমি অঙ্ছ্ুন ! 


চিত্রাঙ্গদ। 


( বাঁলকবেশীদের দেখে সকৌতুক অবজ্ঞায় ) 
অর্জুন 
হাহা হাহ] হাহা হাহা, বালকের দল, 
মা'র কোলে যাও চলে নাই ভয়, 
অহে। কী অন্তুত কৌতুক ! 
[প্রস্থান 
চিত্রাঙ্গদা 
অর্জুন! তুমি অর্জন! 


ফিরে এসো, ফিরে এসো, 
ক্ষম। দিয়ে কোরো না অসম্মান, 
যুদ্ধে করে৷ আহ্বান ! 
বীরশ্হাতে মৃত্যুর গৌরব 
করি যেন অনুভব ;-- 
অজ্ঞন ! তুমি অর্জন ! 
হ1 হতভাগিনী, এ কী অভ্যর্থনা মহতের, 
এল দেবতা তোর জগতের, 
গেল চলি? 
গেল তোরে গেল ছলি” 
অর্জুন! তুমি অর্জুন ! 
সথীগণ 
বেলা যায় বহিয়?, 
দাও কহিয়া 
কোন্‌ বনে যাব শিকারে । 
কাজল মেঘে সজল বায়ে, 
হরিণ ছুটে বেণুবনচ্ছায়ে । 


চিজাঙব। 


চিত্রাঙ্গদা 
( আত্ম-উদ্দীপনার পান ) 
ওরে ঝড় লেমে আয়। 
আয়রে আমার 
শুকৃনেো পাতার ডালে, 
এই বরধষাঁয় নব শ্যামের আগমনের কালে ॥ 
যা উদাসীন, যা' প্রাণহীন, 
যা আনন্দহারা, 
চরম বরাতের অশ্রাধারায় 
আজ হয়ে যাক্‌ সারা; 
যাবার যাহ! যাক সে চলে 
কত নাচের তালে ॥ 
আসন আমার পাততে হবে 
রিক্ত প্রাণের ঘরে, 
নবীন বসন পরতে হবে 
সিক্ত বুকের 'পরে। 
নদীর জলে বান ডেকেছে 
ফুল গেল তার ভেসে, 
যুখীবনের গন্ধবাণী 
ছুটল নিরুদ্দেশে,- 
পরাণ আমার জাগ্ল বুঝি 
মরণ অন্তরালে ॥ 
( পরক্ষণেই চিক্জাদার বিরক্তি ) 
থাক্‌ থাক্‌ মিছে কেন এই খেলা আর! 
জীবনে হোলে বিতৃষ্ণা, 
আপনার *পরে ধিক্কার । 
[ সখীদের প্রস্থান 


ছিত্রার্চদ। ৫ 
চিত্রাঙ্গদ। 


বধু, কোন্‌ আলো লাগল চোখে! 
বুঝি দীপ্তিরূপে ছিলে সূর্ধ্যলোকে | 
ছিল মন তোমারি প্রতীক্ষা! করি» 
যুগে যুগে দিন রাত্রি ধরি” 
ছিল মর্ম-বেদনাঘন অন্ধকারে 
জন্ম-জনম গেল বিরহ শোকে ॥ 
অস্ফ,ট-মঞ্জরী কুঞ্জবনে, 
সঙ্গীত-শৃহ্য বিষণ্ণ মনে 
সঙ্গিরিক্ত চির হুঃখরাতি 
পোহাব কি নির্জনে শয়ন পাতি? | 
সুন্দর হে, সুন্দর হে, 
বরমাল্যখানি তব আনো বহে, 
অবগুষ্ঠনছায়! ঘুচায়ে দিয়ে 
হেরো লঙ্জিত শ্মিতমুখ শুভ আলোকে ॥ 


প্রস্থান 
( বন্য অন্ুচরদের সঙ্গে অঙ্জুনের প্রবেশ ও নৃত্য ) 


চিত্রা 


চই 
চিত্রাঙ্গদা 


(সখীসহ প্লান গমন ) 
গনি ক্ষণে ক্ষণে মনে মনে 
অতল জলের আহ্বান । 
মন রয় না, রয় না, রয় না ঘরে, 
চঞ্চল প্রাণ॥ 
ভাসায়ে দিব আপনারে 
ভরা জোয়ারে, 
সকল ভাবনা-ডুবানে ধারায় 
করিব আন। 
ব্যর্থ বাসনার দাহ 
হবে নির্বাণ ॥ 
ঢেউ দিয়েছে জলে। 
ঢেউ দিল আমার মর্মতলে । 
এ কী ব্যাকুলতা আজি আকাশে, 
এই বাতাসে, 
যেন উতলা অঞ্সরীর উত্তরীয় 
করে রোমাঞ্চ দান, 
দূর সিদ্ধুতীরে কার মঞীরে 
গুঞ্জর তান ॥ 


( সখীদের প্রতি ) 


দে্যোরা আমায় নূতন করে দে 


নৃতন আভরণে। 


চিত্রাঙ্গদা ৪ 
হেমস্তের অভিসম্পাতে 
রিক্ত অকিঞ্চন কাননভূমি ; 
বসস্তে হোক দৈশ্য-বিমোচন 
নব লাবগ্য-ধনে। 
শৃন্ত শাখা লজ্জা ভুলে যাক্‌ 
পল্পব-আবরণে ॥ 
সথীগণ 
বাজুক প্রেমের মায়ামন্ত্রে 
পুলকিত প্রাণের বীণাযন্ত্রে 
চিরম্মুন্দরের অভিবন্দন]। 
আনন্দ-চঞ্চল নৃত্য অঙ্গে অঙ্গে বহে যাক 
হিল্লোলে হিল্লোলে, 
যৌবন পাক্‌ সন্মান 
বাঞ্ছিত-সপ্মিলনে ॥ 


[ সকলের প্রস্থান 
( অজ্জরবনের প্রবেশ ও ধ্যানে উপবেশন, তাঁকে প্রদক্ষিণ ক'রে 
চিত্রাঙ্জদার নৃত্য ) 
চিত্রাঙ্গদা 


আমি তোমারে করিব নিবেদন 
আমার হাদয় প্রাণ মন! 
অঞ্জন 
ক্ষমা করো আমায়, 
বরণধষোগ্য নহি বরাঙ্গনে, 
ব্রহ্মচারী ব্রতধারী 
[ প্রস্থান 


ডিত্রাঙ্দ! 


চিত্রাঙ্গদা 
রোদন-ভরা এ বষস্ত 
কখনে। আসে নি বুঝি আগে । 
মোর বিরহ-বেদনা রাঙালে। 
কিংশুক-রক্তিমরাগে। 


অখীগণ 
তোমার বৈশাখে ছিল 
প্রথর রৌদ্রের জ্বালা, 
কখন্‌ বাদল 
আনে আফাটের পালা, 
হায় হায় হায়। 
চিত্রাঙ্গদা 
কুপ্তদ্বারে বনমল্লিকা 
সেজেছে পরিয়া নব পত্রালিকা, 
সারাদিন রজনী অনিমিখা 
কার পথ চেয়ে জাগে॥ 
সখীগণ 
কঠিন পাষাণে কেমনে গোপনে ছিঙ্গ, 
সহস। ঝরনা 
নামিল অশ্রুঢাল।। 
হায়হায়হায়॥ 
চিত্রাঙ্গদা 
দক্ষিণ সমীরে দূর গগনে 
একেল। বিরহী গাহে, বুঝি গো। 
কুঞ্জবনে মোর মুকুল ফত 
আবরণ-বন্ধন ছিড়িতে চাহে। 


সখীগণ 
সগয়া করিতে 
বাহির হোলে ষে বনে 
মুরী হয়ে শেষে 
এল কি অবলা বালা! 
হায় হায় হায়। 
চিত্রাঙ্গদা 
আমি এ প্রাণের রুদ্ধদ্বার 
ব্যাকুজ কর হানি বারে বারে, 
দেওয়া হোলো না ষে আপনারে 
এই ব্যথ। মনে জাগে ॥ 
সখীগণ 
যে ছিল আপন 
শক্তির অভিমানে 
কার পায়ে আনে 
হার মানিবার ডাল ।--হায় হায় হায় ॥ 


একজন সখী 
ব্রন্মচর্ধয ! 


পুরুষের স্পর্ধা এ যে! 
নারীর এ পরা ভবে 
লজ্জা পাবে বিশ্বের রমণী । 
পঞ্চশর, ভোমারি এ পরাজয়। 
জাগো হে অতনু, 
সীদ়ে বিজয়দৃতী করো তব, 
নিরস্ত্র নারীর অস্ত্র দাও তারে, 
দাও তারে অবলার বল। 


১৩ চিত্রাঙ্গদ। 


( মদনকে চিত্রাঙ্গদার পৃজা নিবেদন ) 


চিত্রাঙ্গদা 


আমার এই রিক্ত ডালি 
দিব তোমারি পায়ে। 
দিব কাঙালিনীর আচল 
তোমার পথে পথে বিছায়ে । 
যে পুষ্পে গাথো পুষ্পধন্ু 
তারি ফুলে ফুলে, হে অতনু, 
আমার পুজা-নিবেদনের দৈম্ত 
দিয়ো ঘুচায়ে । 
তোমার রণজয়ের অভিযানে 
আমায় নিয়ো, 
ফুলবাণের টিকা আমার ভালে 
একে দিয়ো । 
আমার শৃঙ্যত। দাও যদি 
সুধায় ভরি: 
দিব তোমার জয়ধ্বনি 
ঘোষণ করি? ; 
ফান্ধনের আহ্বান জাগাও 
আমার কায়ে 
দক্ষিণ বায়ে ॥ 


চিত্রাঙ্গদ! ১১ 


( মদনের গ্রবেশ ) 


মদন 


মণিপুর-ন্বপ-ছুহিতা 
তোমারে চিনি, 
তাপসিনী। 
মোর পুজায় তব ছিল না মন 
তবে কেন অকারণ 
মোর দ্বারে এলে তরুণী, 
কহে! কহে শুনি। 


চিত্রাঙ্গদা 


পুরুষের বিদ্যা করেছিনু শিক্ষা, 
লভি নাই মনোহরণের দীক্ষা, 
কুম্ুমধন্ু, 
অপমানে লাঞ্ছিত তরুণ তনু ।-- 
অর্জন ত্রহ্মচারী 
মোর মুখে হেরিল ন1 নারা, 
ফিরাইল, গেল ফিরে, 
দয়া করো অভাগীরে, 
শুধু এক বরষের জন্যে 
পু্পলাবণ্যে 
মোর দেহ পাক্‌ তব স্বর্গের মূল্য 
মর্থ্যে অতুল্য ॥ 


১২ চিন্রাঙ্গদ। 


মদন 
তাই আমি দিলু বর, 
কটাঙ্গে রবে তব পঞ্চম শর, 
মম পঞ্চম শর, 
দিবে মন মোহি 
নারী-্বিজ্রোহী সন্ন্যাসীরে 
পাবে অচিরে, 
বন্দী করিবে ভূজপাশে 
বিদ্রুপ হাসে। 
মণিপুর-রাজ কন্যা! 
কান্ত-হৃদয়-বিজয়ে হবে ধন্তা ॥ 


চিত্রাঙ্গদা ১৬ 


১ 


নৃতনরপপ্রাপ্ত চিত্রাঙ্গদা 


এ কী দেখি! 
এ কে এল মোর দেহে 
পূর্ব-ইতিহাসহার! ! 
আমি কোন গত জনমের স্বপ্ন; 
বিশ্বের অপরিচিত আমি । 
আমি নহি রাজকন্তয। চিত্রাঙ্গদা, 
আমি শুধু এক রাত্রে ফোটা 
অরণ্যের পিতৃমাতৃহীন ফুল, 
এক প্রভাতের শুধু পরমায়ু, 
তারপরে ধুলিশয্যা 
তারপরে ধরণীর চির অবহেলা । 
( সরোবর তীৰে ) 
আমার অঙ্গে অঙ্গে কে বাজায় বাঁশি। 
আনন্দে বিষাদে মন উদাসী। 
পুষ্প বিকাশের সুরে 
দেহ মন উঠে পূরে? 
কী মাধুরী সুগন্ধ 
বাতাসে যায় ভাসি? । 
সহসা! মনে জাগে আশ 
মোর আহুতি পেয়েছে অগ্নির ভাষা। 


১৪ চিত্রাঙ্গদা 


আজ মম রূপে বেশে 
লিপি লিখি কার উদ্দেশে, 
এল মন্মের বন্দিনী বাণী বন্ধন নাশি? ॥ 


মীনকেতু, 
কোন্‌ মহা রাক্ষসীরে দিয়েছ বাধিয়। 
অঙ্গসহচরী করি। 
এ মায়ালাবণ্য মোর, কী অভিসম্প।ত। 
ক্ষণিক যৌবন-বস্া! 
রক্তম্োতে তরঙ্গিয়! 
উন্মাদ করেছে মোরে । 
(নৃতন কান্তির উত্তেজনায় নৃত্য ) 
স্বপ্নমদির-নেশায় মেশা এ উল্মত্ততা, 
জাগায় দেহে মনে এ কী বিপুল ব্যথা । 
বহে মম শিরে শিরে 
এ কী দাহ, কী প্রবাহ, 
চকিতে সর্ধদেহে ছুটে তড়িংলতা। 
ঝড়ের বাতাস গর্জে হারাই আপনায়, 
দুরন্ত যৌবন ক্ষুব্ধ অশাস্ত বন্যায়। 
তরঙ্গ উঠে প্রাণে 
দিগন্তে কাহার পানে, 
ইঙ্গিতের ভাষায় কাদে 
নাহি নাহি কথা ॥ 


প্রস্থান 


চিত্রাঙ্গদ। ১৫ 


( অজ্জুনের প্রবেশ ) 
কাহারে হেরিলাম। 
সেকি সত্য, ঘসে কি মায়া, 
সেকি কায়া, 
সে কিন্ুবর্ণ কিরণে রঞ্জিত ছায়া । 


( চিত্রাঙ্গদার প্রবেশ ) 


এসো এসো যে হও সে হও 
বলে? বলো তুমি স্বপন নও । 
অনিন্দ্যন্ুন্দর দেহলত 
বহে সকল আকাজক্ষার পূর্ণতা ॥ 
চিত্রাঙ্গদা 
তুমি অতিথি, অতিথি আমার। 
বলো কোন্‌ নামে করি সৎকার । 
অর্জন 
পাগুব আমি অর্ঞুন গাণ্তীবধস্বা, 
নৃপতি-কন্া | 
লহেো! মোর খ্যাতি, 
লহে। মোর কান্তি, 
লহে। পৌরুষ গর্ব । 
লহেো। আমার সর্ব্ব ॥ 
চিত্রাঙ্গদা 
কোন্‌ ছলনা এ যে নিয়েছে আকার 
এর কাছে মানিবে কি হার--- 


ধিক্‌ ধিক্‌ ধিকৃ। 


১৬ চিত্রাঙ্গদ। 


বীর তুমি বিশ্বজয়ী, 
নারী এ যে মায়াময়ী 
পিঞ্জর রচিবে কি 
এ মরীচিকার ? 
ধিক্‌ ধিক ধিকৃ। 
লজ্জা, লজ্জা, হায় এ কী লজ্জা, 
মিথ্য। রূপ মোর, মিথ্যা সজ্জা । 
এ যে মিছে স্বপ্রের স্বর্গ, 
এ যে শুধু ক্ষণিকের অর্থ্য, 
এই কি তোমার উপহার-_ 
ধিক্‌ ধিক্‌ ধিক ! 
অর্জুন 
হে সুন্দরী, উন্মথিত যৌবন আমার 
সন্ন্যাসীর ব্রতবদ্ধ দিল ছিন্ন করি? । 
পৌরুষের সে অধৈধ্ধা 
তাহারে গৌরব মানি আমি। 
আমি তো আচারভীরু নারী নহি, 
শান্ত্বাক্যে বাধা। 
এসে! সখি, হঃসাহসী প্রেম 
বহন করুক আমাদের 
অজানার পথে। 
চিত্রাঙ্গদ। 


তবে তাই হোক্‌, 

কিন্তু মনে রেখো 
কিংশুকদলের প্রান্তে এই ষে ছুলিছে 
একটু শিশির,--তুমি যারে করিছ কামন। 


চিত্রাঙ্গদা ১৭ 


সে এমনি শিশিরের কণা 
নিমিষের সোহাগিথী | 


কোন্‌ দেবতা সে কী পরিহাসে 
ভাসালে। মায়ার ভেলায় । 
স্বপ্পেব সার্থী এসো মোরা মাতি 
স্বর্গের কৌতৃক খেলায় । 
সুরের প্রবাহে হাসির তরঙ্গে 
বাতাসে বাতাসে ভেসে যাব রঙে, 
নৃত্য-বিভঙ্গে । 
মাধবীবনের মধুগন্ধে 
মোদ্িত মোহিত মস্থর বেলায় । 
যে ফুলমাল। ছুলায়েছ আজি 
রোমাঞ্চিত বক্ষতলে, 
মধুরজনীতে রেখো সরসিয়। 
মোহের মদির জলে । 
নবোদিত স্বর্ধোর কর-সম্পাঁতে 
বিকল হবে হায় লজ্জা আঘাতে, 
দিন গত হোলে নৃতন প্রভাতে 
মিলাবে ধূলার তলে 
কার অবহেলায় ॥ 
অর্জন 
আজ মোরে 
সপ্তলোক স্বপ্প মনে হয় । 
শুধু একা পূর্ণ তুমি, 
সর্ব্ব তৃমি, 


১৮ চিত্রাঙ্গদা 


বিশ্ববিধাতার গর্ব তুমি, 
অক্ষয় এী্বর্ধ্য তুমি, 
এক নারী সকল দৈন্ষের তুমি 
মহ অবসান, 
সব সাধনার তুমি 
শেষ পরিণাম । 
চিত্রাঙ্গদ! 
সে আমি যে আমি নই, আমি নই 
হায়, পার্থ হায়, 
সেযে কোন্‌ দেবের ছলন1। 
যাও যাও ফিরে যাও, ফিরে যাও বীর। 
শৌর্ধ্য বীর্ধা মহত্ব তোমার 
দিয়ো না মিথ্যার পায়ে 
যাও যাও ফিরে যাও । 


অর্জুন 
এ কী তৃষ্কা, এ কী দাহ! 
এ যে অগ্নিলতা, পাকে পাকে 
ঘেরিয়াছে তৃষ্ঠার্ত কম্পিত প্রাণ । 
উত্তপ্ত হৃদয় 
ছুটিয়। আসিতে চাঁহে 
সর্্বাঙ্গ টুটিয়। । 


[প্রস্থান 


অশান্তি আজ হান্ল এ কী দহন জ্বাল। 
বিধল হৃদয় নিদয় বাণে 
বেদন ঢাল । 


চিত্রাঙ্গদ! ১৯ 


বক্ষে জ্বালায় অশ্নিশিখা, 
চক্ষে কাপায় মরীচিকা। 
মরণ-স্থতোয় গাথল কে মোর 
বরণমাল! । 
চেনা ভূবন হারিয়ে গেল 
স্বপন-ছায়াতে, 
ফাগুন দিনের পলাশ রঙের 
রঙীন মায়াতে । 
যাত্রা আমার নিরুদ্দেশা, 
পথ হারানোর লাগল নেশা, 
অচিন দেশে এবার আমার 
যাবার পালা ॥ 


২, চিত্রাঙ্গদ! 


গু 
( মদন ও চিন্রাঙ্গনা ) 


চিত্রাঙ্গদা 


ভন্মে ঢাকে ক্লাস্ত হুতাশন ; 
এ খেলা খেলাবে, হে ভগবন, 
আর কতখন। 
শেষ যাহা হবেই হবে, তারে 
সহজে হোতে দাও শেষ । 
সুন্দর যাক্‌ রেখে স্বপ্ধের রেশ । 
জীর্ণ কোরো না কোরো না 
যা ছিল নৃতন। 
মদন 
না না না সখি ভয় নেই, ভয় নেই, 
ফুল যবে সাঙ্গ করে খেল 
ফল ধরে সেই। 
হর্ষ-অচেতন বর্ষ 
রেখে যাক্‌ মন্ত্র-স্পর্শ 
নবতর ছন্দস্পন্দন। 
[ প্রস্থান 
অর্জন ও চিত্রাঙ্গদা 
কেটেছে একেলা বিরহের বেলা 
আকাশ-কুসুম চয়নে। 
সব পথ এসে মিলে গেল শেষে 
তোমার দ্ুখানি নয়নে । 


চিত্রাঙ্গদা ২১ 


দেখিতে দেখিতে নৃতন আলোকে 
কে দিল রচিয়া ধ্যানের পুলকে 
নূতন ভূবন নৃতন ছ্যলোকে 
মোদের মিলিত নয়নে। 
বাহির আকাশে মেঘ ঘিরে আসে 
এল সব তারা ঢাকিতে। 
হারানো সে আলো আসন বিছালো 
শুধু ছুজনের অাখিতে। 
ভাষাহারা মম বিজন রোদন। 
প্রকাশের লাগি করেছে সাধনা, 
চির জীবনেরি বাণীর বেদন। 
মিটিল দোহার আখিতে ॥ 
[ প্রস্থান 
অজ্ভুনের প্রবেশ 
অর্জন 
কেন রে ক্লাস্তি আসে আবেশ ভার বহিয়া। 
দেহ মন প্রাণ দিবানিশি জীর্ণ অবসাদে। 
ছিন্ন করো এখনি বীর্য্যবিলোগী এ কুহেলিকা ; 
এই কর্ম্মহারা কারাগারে রয়েছ কোন্‌ পরমাদে । 


( গ্রামবাসীগণের প্রবেশ ) 


গ্রামবাসীগণ 
হো এল এল এলরে দস্থ্যুর দল, 
গর্জিয়া নামে যেন বন্যার জল। 
চল্‌ তোরা পঞ্চগ্রামী, 
চল্‌ তোর কলিঙ্গধামী, 


২২ চিত্রাঙ্গদ! 


মল্প পল্লী হতে চল্‌, 
জয় চিত্রাঙ্গদা! বল্‌ 
বল্‌ বল্‌ ভাইরে, 
ভয় নাই, ভয় নাই, ভয় নাই, নাইরে । 
অর্জুন 
জনপদবাসী শোনো শোনো 
রক্ষক তোমাদের নাই কোনো ! 


গ্রামবাসী 
তীর্থে গেছেন কোথা তিনি 
গোপনব্রতধারিণী, 
চিত্রাঙ্গদ! তিনি রাজকুমারী । 
অঙ্জুন 
নারী! তিনি নারী! 
গ্রামবাসীগণ 


স্লেহবলে তিনি মাতা, 
বাহুবলে তিনি রাজা । 
তার নামে ভেরী বাজ, 
জয় জয় জয় বলে! ভাইরে, 
ভয় নাই, ভয় নাই, নাইরে। 


সন্ত্রাসের বিহবলত। নিজেরে অপমান, 
সঙ্কটের কল্পনাতে হোয়ে। না জ্রিয়মাণ। 
মুক্ত করো ভয়, 
আপনামাবে শক্তি ধরো 
নিজেরে করে৷ জয় । 


চিত্রাঙ্গদ! ৩ 


দুর্র্বলেরে রক্ষা করো, 
তুর্জনেরে হানো, 
নিজেরে দীন নিঃসহায় 
যেন কভু না জানে । 
মুক্ত করো ভয়, 
নিজের *পরে করিতে ভর 
না রেখো সংশয়। 
ধন্ম যবে শঙ্খরবে 
করিবে আহ্বান 
নীরব হয়ে নত হয়ে 
পণ করিয়ো। প্রাণ। 
মুক্ত করে৷ ভয়, 
ছরূহ কাজে নিজেরি দিয়ে! 
কঠিন পরিচয়। 


প্রস্থান 


( চিন্রাজপার গুবেশ ) 


চিত্রাঙ্গদা 
কী ভাবিছ নাথ, কী ভাবিছ ! 
অঙ্জন 
চিত্রাজদা রাজকুমারী 
কেমন না জানি 
আমি তাই ভাবি মনে মনে। 
শুনি ন্েেহে সেনারী 
বীর্যে সে পুরুষ, 


২৪ 
শুনি সিংহাসলা যেন সে 
সিংহবাহিসী। 


জানে। যদি বলো প্রিয়ে 
বলো তার কথা ॥ 


চিত্রাঙ্গদা 
ছি ছি কুৎসিৎ কুরূপ সে। 
হেন বঙ্কিম তূরুযুগ নাহি তার, 
হেন উজ্জ্বল কজ্জল আখিতারা। 
সন্ধিতে পারে লক্ষ্য 
কীণাঙ্কিত তার বাহু, 
বিধিতে পারে না বীরবক্ষ 
কুটিল কটাক্ষশরে। 
নাহি লজ্জা, নাহি শঙ্কা 
নাহি নিষ্ঠুর সুন্বর রঙ্গ, 
নাহি নীরব ভঙ্গীর সঙ্গীত লীল। 
ইঙ্গিত ছন্দমধুর ॥ 


অজ্জুন 


আগ্রহ মোর অধীর অতি 
কোথা সে রমণী বীধ্যবতী। 
কোধবিমুক্ত কৃপাণলতা 
দারুণ সে, সুন্দর সে 
উদ্যত বজ্র কুদ্ররসে, 
নহে সে ভোগীর লোচনলোভা, 
ক্ষত্রিয়-বানহুর ভীষণ শোভা ॥ 


চিত্রাঙ্গদা ২৫ 


সখীগণ 


নারীর ললিত লোভন লীলায় 
এখনি কেন এ ক্লান্তি । 
এখনি কি সখা খেল হোলে। অবসান । 
যে মধুর রসে ছিলে বিহ্বল 
সে কি মধুমাখ। ভ্রান্তি, 
সে কি স্বপ্নের দান 
সেকি সত্যের অপমান। 
দূর দুরাশায় হৃদয় ভরিছ, 
কঠিন প্রেমের প্রতিমা গড়িছ, 
কী মনে ভাবিয়। নারীতে করিছ 
পৌরুষ সন্ধান । 
এও কি মায়ার দান? 
সহসা মন্ত্রবলে 
নমনীয় এই কমনীয়তারে 
যদি আমাদের সখী একেবারে 
পরের বসন সমান ছিন্ন 
করি ফেলে একেবারে, 
সবে না সবে না সে নৈরাশ্ঠ, 
ভাগ্যের সেই অট্রহাস্ত, 
জানি জানি সখ। ক্ষুব্ধ করিবে 


লুব্ধ পুরুষ প্রাণ, 
হানিবে নিঠুর বাণ ॥ 


অর্জন 


যদি মিলে দেখা 
তবে তারি সাথে 
ছুটে যাব আমি 
আর্তত্রাণে । 
ভোগের আবেশ হতে 
ঝাঁপ দিব যুদ্ধ-জোতে 
আজি মোর চঞ্চল রক্তের মাঝে 
ঝননন ঝননন ঝঞ্চনা বাজে। 
চিত্রাঙ্গদা রাজকুমারী 
একাধারে মিলিত পুরুষ নারী । 


চিত্রাঙ্গদা 


ভাগ্যবতী সে যে, 
এতদিনে তার আহ্বান 
এল তব বীরের প্রাণে । 
আজ অমাবস্যার রাতি 
হোক্‌ অবসান । 
কাল শুভ শুজ প্রাতে 
দর্শন মিলিবে তার, 
মিথ্যায় আবৃত নারী 
ঘুচাবে মায়া-অবগুঠন ॥ 


চিত্রাঙ্গদ। ২৭ 


সখী 
( অর্জনের প্রতি ) 
রমণীর মন ভোলাবার ছলাকল। 
দুর ক'রে দিয়ে উঠিয়া! ঈাড়াক নারী, 
সরল উন্নত বীর্যযবস্ত অস্তরের বলে 
পর্বতের তেজন্বী তরুণ তরু সম, 
যেন সে সম্মান পায় পুরুষের । 
রজনীর নরম সহচরী 
যেন হয় পুরুষের কর্মসহচরী, 
যেন বাম হস্ত সম 
দক্ষিণ হস্তের থাকে সহকারী । 
তাহে ষেন পুরুষের তৃপ্তি হয় বীরোত্তম ॥ 


২৮ 


চিত্রাঙ্গদা 


৫৮ 
চিত্রাঙ্গদা 


লহে! লহ! ফিরে লহো 
তোমার এই বর, 
হে অনঙ্গদেব। 
মুক্তি দেহ মোরে, ঘুচায়ে দাও 
এই মিথ্যার জাল, 
হে অনঙ্গদেব | 
চুরির ধন আমার দিব ফিরায়ে 
তোমার পায়ে 
আমার অঙ্গশোভা ; 
অধর-রক্ত-্রাঙিম। যাক মিলায়ে 
অশোক বনে হে অনঙ্গদেব। 
যাক যাক যাক এ ছল্পন। 
যাক এ স্বপন, হে অনঙ্গদেব ॥ 
মদন 
তাই হোক্‌ তবে তাই হোক্‌, 
কেটে ষাক্‌ রঙীন কুয়াশা, 
দেখা দিক্‌ শুভ্র আলোক । 
মায়া ছেড়ে দিক পথ, 
প্রেমের আস্থুকৃ জয়রথ, 
রূপের অতীত রূপ 
দেখে যেন প্রেমিকের চোখ, 
দৃষ্টি হতে খসে যাক্‌, খসে যাক্‌ 
মোহ নির্মোক ॥ 
টি | প্রস্থান 


চিত্রাঙ্গদা ২৯ 


৯ 
চিত্রাঙ্গদার সহচর সহচরীগণ 


( অজ্ঞুনেব প্রতি ) 


এসো এসো পুরুষোত্বম, 
এসো এসে! বীর মম। 
তোঁমাব পথ চেখে 
আছে প্রদীপ জ্বালা” ৷ 
আজি পরাবে বীবাজনার হাতে 
দৃপ্ত ললাটে, সখা, 
বীরের বরণ মাল! 
ছিন্ন ক'রে দিবে সেতার 
শক্তির অভিমান, 
তোমার চরণে করিবে দান 
আত্মনিবেদনের ডাল! 
চরণে করিবে দান । 
আজ, পরাবে বীবাঙ্গনা তোমার 
দৃপ্ত ললাটে, সখা, 
বীরের বরণ মালা । 
সথী 
হে কৌন্তেয়, 
ভালে! লেগেছিল ব'লে 
তব করধুগে, সখী দিয়েছিল ভরি' 
সৌন্দর্য্যের ডালি, 


৬০ চিত্রাঙ্গদ। 


নন্দন কানন হতে পুষ্প তুলে এনে 
বনু সাধনায়। 
যদি সাঙ্গ হোলে পুজা, 
তবে আজ্ঞ! করে৷ প্রভু, 
নিন্মাল্যের সাজি 
থাক্‌ পড়ে মন্দির বাহিরে । 
এইবার প্রসন্ন নয়নে চাও 
সেবিকার পানে ॥ 
( চিক্লাঙ্দার প্রবেশ ) 
চিত্রাঙ্গদা 
আমি চিত্রাঙ্গদা, আমি রাজেন্দ্রনন্দিনী। 
নহি দেবী, নহি সামান্তা নারী । 
পূজা করি? মোরে রাখিবে উদ্ধে 
সে নহি নহি, 
হেলা করি? মোরে রাখিবে পিছে 
সে নহি নহি। 
যদি পার্থ রাখো মোরে 
সঙ্কটে সম্পদে, 
সম্মতি দাও যদি কঠিন ত্রতে 
সহায় হোতে 
পাবে তবে তুমি চিনিতে মোরে | 
আজ শুধু করি নিবেদন 
আমি চিত্রাঙ্গদা রাজেন্দ্রনন্দিনী। 
সমবেত নৃত্য 
তৃষ্ণার শাস্তি সুন্দর কাস্তি 
তূমি এসো বিরহের সন্তাপভঞ্জন। 


চিত্রা্ঈদা ৩১ 
দোলা দাও বক্ষে, 
একে দাও চক্ষে 
স্বপনের তুলি দিয়ে মাধুরীর অঞ্জন। 
এনে দাও চিত্তে 
রক্তের নৃত্যে 
বকুল নিকুঞ্জের মধুকর গুঞ্জন । 
উদ্বেল উতরোল 
যমুনার কল্লোল, 
কম্পিত বেণুবনে মলয়ের চুম্বন। 
আনে নব পল্লবে 
নর্তন উল্লোল 
অশোকের শাখ। ঘেরি' বল্লরীবন্ধন ॥ 


এসো এসো বসস্ত ধরাতলে, 
আনে মুকু মুহু নব তান, 
আনে নব প্রাণ, 
আনে। গন্ধমদভরে অলস সমীরণ, 
আনো বিশ্বের অস্তরে অস্তরে 
নিবিড় চেতনা । 
আনে। নব উল্লাস হিল্লোল, 
আনে! আনো আনন্দ ছন্দের হিন্দোলা 
ধরাতলে। 
ভাঙে ভাঙো বন্ধনশৃঙ্খল 
আনো আনো উদ্দীপ্ত প্রাণের বেদন। 
ধরাতলে। 


৩২ চিত্রাঙ্গদা 


এসো থরথর কম্পিত 
মন্মর যুখরিত 
মধু সৌরভপুলকিত 
ফুল-আকুল মালতী বল্লী-বিতাঁনে 
সুখছায়ে মধুবায়ে। 
এসো বিকশিত উন্মুখ, 
এসো চিরউৎস্ুক, 
নন্দনপথ-চিবধাত্রী | 
আনো বাশরী-মক্দ্রিত মিলনের রাত্রি, 
পরিপূর্ণ সুধাপাত্র 
নিয়ে এসো । 
এসো অরুণচরণ কমলবরণ 
তরুণ উষার কোলে, 
এসো জ্যোত্সাবিবশ নিশীথে, 
এসো নীরব কুঞ্জকুটীরে, 
স্ুখ-সুপ্ত সরসীনীরে । 
এসো ভতড়িৎশিখাসম ঝঞ্চাবিভঙ্গে 
সিন্ধুতরঙ্গ দোলে । 
এসে! জাগর-মুখর প্রভাতে, 
এসো নগরে প্রান্তরে বনে, 
এসো কন্মে বচনে মনে । 
এসে! মঞ্জীর-গুপ্জর চরণে, 
এসো গীতমুখর কলকণ্ঠে, 
এসো মঞ্জুল মল্লিকামাল্যে, 
এসো কোমল কিশলয় বসনে। 


চিত্রাঙ্গদ! ৩৩ 


এসো সুন্দর যৌবন বেগে 
এসো দৃপ্ত বীর নব তেজে, 
ওহে ছুর্মদ করো! জয়যাত্রা 
জরা-পরাভব-সমরে, 
পবনে কেশররেণু ছড়ায়ে, 
চঞ্চল কুস্তল উড়ায়ে ॥ 


৮ই ফান্কন, ১৩৪২ 
শান্তিনিকেতন । 


